
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 142 

3 Μαρτίου 1994 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Παράταση προθεσμίας υποβολής υπεύθυνης δήλωσης 
των Ελλήνων εκλογέων που διαμένουν στο έδαφος 
των λοιπών κρατών της Ευρωπαϊκής Ένωσης για την 
άσκηση του εκλογικού τους δικαιώματος στις εκλο¬ 
γές Ευρωπαϊκού Κοινοβουλίου του Ιουνίου 1994. 1 

Τροποποίηση της 290277/22.6.1988 Υπουργικής 
απόφασης «ΤΕΧΝΙΚΟΣ ΚΑΝΟΝΙΣΜΟΣ ΕΛΕΓΧΟΥ 
ΚΑΙ ΠΙΣΤΟΠΟΙΗΣΗΣ ΣΠΟΡΩΝ ΣΠΟΡΑΣ ΣΙΤΗΡΩΝ 
(Β. 488), σε συμμόρφωση προς οδηγία 93/2/ΕΟΚ 


της Επιτροπής. 2 

Κήρυξη πύργου ιδοκτησίας οικογενείας Νικολινάκου 
στο Βάμβακα Λακωνίας. 3 

Χαρακτηρισμός κτιρίων ως ιστορικών διατηρητέων 
μνημείων και καθορισμός ζωνών προστασίας, στο 
Μάναγρο Χίου. 4 

Πρόγραμμα Κοιν. Τουρισμού για Απόδημους Ελλη¬ 
νες. 5 

Τροποποίηση των άρθρων 16 παρ. 2 και 21 του Κανονι¬ 
σμού Λειτουργίας Διοικήσεως και Παροχών του 
ΚΑΦ Λιμένος Αίγιου. 6 

Τροποποίηση της συστατικής πράξης του Νομικού 
Προσώπου με την επωνυμία «Σχολική Επιτροπή Δη¬ 
μοτικού Σχολείου Καστανιάς» Νομ. Κορινθίας. ... 7 


Τροποποίηση της συστατικής πράξης τού Νομικού 
Προσώπου με την επωνυμία «Σχολική Επιτροπή Δη¬ 
μοτικού και Νηπιαγωγείου Περιγιαλιού» Νομ. Κοριν¬ 


θίας. 8 

Σύσταση ιδίου Νομικού Προσώπου με την επωνυμία 
«Σχολική Επιτροπή Α' Νηπιαγωγείου Μολάων» Νομ. 
Λακωνίας. 9 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 9575 ( 1 ) 

Παράταση προθεσμίας υποβολής υπεύθυνης δήλωσης 
των Ελλήνων εκλογέων που διαμένουν στο έδαφος των 
λοιπών κρατών της Ευρωπαϊκής Ένωσης για την 
άσκηση του εκλογικού τους δικαιώματος στις εκλογές 
Ευρωπαϊκού Κοινοβουλίου του Ιουνίου 1994. 

Ο ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1. α) Τις διατάξεις του άρθρου 2 παρ. 3 του Ν. 1427/ 
1984 « Ασκηση του εκλογικού δικαιώματος κατά τις εκλο¬ 
γές του Ευρωπαϊκού Κοινοβουλίου από τους Έλληνες που 
διαμένουν στο έδαφος των λοιπών κρατών της Ευρωπαϊ¬ 
κής Οικονομικής Κοινότητας (ΦΕΚ 40 Α'). 

β) Του άρθρου 27 του Ν. 2081/1992. 

2. Την απόφασή μας αριθμ. 656/5.1.1994 (ΦΕΚ 38 Β') 
με την οποία καθορίστηκαν το περιεχόμενο της υπεύθυ¬ 
νης δήλωσης των Ελλήνων εκλογέων που διαμένουν στο 
έδαφος των λοιπών κρατών της Ευρωπαϊκής Ένωσης για 
την άσκηση του εκλογικού τους δικαιώματος στις εκλογές 
του Ευρωπαϊκού Κοινοβουλίου του Ιουνίου 1994, η προ¬ 
θεσμία και ο τρόπος υποβολής της και λοιπές συναφείς 
λεπτομέρειες. 

3. Την ανάγκη που προέκυψε για τη διεύρυνση της προ¬ 
θεσμίας που καθορίστηκε με την παρ. 2 της ανωτέρω 
απόφασής μας για την υποβολή στις οικείες Ελληνικές 
πρεσβευτικές και προξενικές αρχές των κρατών - μελών 
της Ευρωπαϊκής Ένωσης των υπευθύνων δηλώσεων των 
Ελλήνων εκλογέων που διαμένουν στο έδαφος των κρα¬ 
τών αυτών και που λήγει στις 4 Μαρτίου 1994, προκειμέ- 
νου να επιτευχθεί η μεγαλύτερη δυνατή συμμετοχή συ¬ 
μπατριωτών μας ψηφοφόρων του εξωτερικού (μετανα¬ 
στών, φοιτητών κ.λ.π.) στις Ευρωεκλογές του προσεχούς 
Ιουνίου 1994. 

4. Το γεγονός ότι από την απόφαση αυτή δεν προκύπτει 
δαπάνη σε βάρος του κρατικού προϋπολογισμού, αποφα¬ 
σίζουμε: 

Παρατείνουμε μέχρι και την 24 Μαρτίου 1994 την προ¬ 
θεσμία της παρ. 2 της παραπάνω απόφασής μας αριθμ. 
656/5.1.1994 για την υποβολή των υπευθύνων δηλώσεων 
των εκλογέων του εξωτερικού στις Ελληνικές Πρεσβευτι¬ 
κές και προξενικές αρχές των κρατών - μελών της Ε.Ε. 

Κατά τα λοιπά ισχύουν αυτά που καθορίζονται στις πα- 

ραγράφους 1,3 και 4 της παραπάνω 656/5.1.1994 από¬ 
φασής μας. 

Η απόφασή μας αυτή να δημοσιευθεΐ στην Εφημερίδα 
της Κυβερνήσεως. 

Αθήνα, 28 Φεβρουάριου 1994 

Ο ΥΠΟΥΡΓΟΣ 

Α. ΤΣΟΧΑΤΖΟΠΟΥΛΟΣ 
-♦- 

Αριθ. 329308 (2) 

Τροποποίηση της 290277/22.6.1988 Υπουργικής από¬ 
φασης «ΤΕΧΝΙΚΟΣ ΚΑΝΟΝΙΣΜΟΣ ΕΛΕΓΧΟΥ ΚΑΙ ΠΙ¬ 
ΣΤΟΠΟΙΗΣΗΣ ΣΠΟΡΟΝ ΣΠΟΡΑΣ ΣΙΤΗΡΩΝ (Β. 488), 
σε συμμόρφωση προς οδηγία 93/2/ΕΟΚ της Επιτρο¬ 
πής. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Του άρθρου 1 παρ. 1 και 3 του Ν. 1338/1983 «Εφαρ¬ 
μογή του Κοινοτικού Δικαίου» (ΦΕΚ 34 Α'/17.3.1983), 
όπως τροποποιήθηκε από το άρθρο 6 του Ν. 1440/1984 
«Συμμετοχή της Ελλάδος στο Κεφάλαιο της Ευρωπαϊκής 
Κοινότητος Άνθρακος και Χάλυβος και του Οργανισμού 
Εφοδιασμού ΕΥΡΑΤΟΜ» (ΦΕΚ 70 Α' 21.5.1984). 

β) Του άρθρου 7 παρ. 3 του Ν. 1564/1985 «Οργάνωση 
παραγωγής και εμπορίας του πολλαπλασιαστικού υλικού 
φυτικών ειδών» (ΦΕΚ 164 Α' 26.9.1985). 


γ) Του άρθρου 29Ατου Ν. 1558/1985 «Κυβέρνηση και 
Κυβερνητικά Όργανα» (Α 137) όπως προστέθηκε με το - 
άρθρο 27 του Ν. 2081/92 (Α 154). 

δ) Της υπ’ αριθ. 184/27.10.93 κοινής απόφασης του 
Πρωθυπουργού και του Υπουργού Γεωργίας «Ανάθεση 
αρμοδιοτήτων στον Υφυπουργό Γεωργίας Φλώρο Κων¬ 
σταντίνου (Β' 836)». 

2. Την Οδηγία 93/2/ΕΟΚ της Επιτροπής της 28ης Ια- 
νουαρίου 1993 «για την τροποποίηση του Παραρτήματος 
II της Οδηγίας 66/402/ΕΟΚ του Συμβουλίου περί εμπο¬ 
ρίας σπόρων σιτηρών προς σπορά» (ΕΕ Αρ. Ι_ 54, της 
5.3.1993 σ. 20). 

3. Το γεγονός ότι από τις διατάξεις της παρούσας δεν 
προκαλεΐται δαπάνη σε βάρος του κρατικού προϋπολογι¬ 
σμού. 

4. Την από 18.11.93 γνωμοδότηση της Τεχνικής Επι¬ 
τροπής Πολλαπλασιαστικού Υλικού, αποφασίζουμε: 

Άρθρο 1 

Σκοπός της παρούσας απόφασης είναι η τροποποίηση 
του παραρτήματος I της απόφασης 290277/88 (Β' 488) 
όπως τροποποιήθηκε και συμπληρώθηκε με την απόφαση 
297551 /89 (Β' 364), σε συμμόρφωση προς την Οδηγία 
93/2/ΕΟΚ της Επιτροπής. 

Άρθρο 2 

Το παράρτημα I του Τεχνικού Κανονισμού Ελέγχου και 
Πιστοποίησης σπόρων σποράς σιτηρών αντικαθίσταται ως 
εξής: 


ΠΙΝΑΚΑΣ ΓΙΑ ΦΩΤΟΓΡΑΦΙΣΗ 



Ανώτατη περιεκτικότητα σε σπόρους άλλων ειδών φυτών, συμπεριλαμβανομένων 
των κόκκκινων σπόρων ΟΚΥΖΑ 5ΑΤΐνΑ, σ'ένα δείγμα βάρους προβλεπομένου στον 

Β’ ΟΡΟΙ ΚΑΙ ΠΡΟΫΠΟΘΕΣΕΙΣ ΜΕ ΤΟΥΣ ΟΠΟΙΟΥΣ 
ΙΣΧΥΕΙ Ο ΠΙΝΑΚΑΣ 

α) Οι αριθμοί της στήλης 4 δείχνουν το μεγαλύτερο 
όριο, στο οποίο μπορεί να φθάσει το άθροισμα των αριθ¬ 
μών, που εμφανίζονται στις στήλες 5 μέχρι και 10 της ίδιας 
σειράς. 

β) Ένας δεύτερος σπόρος δεν θεωρείται έλλειψη καθα¬ 
ρότητας, άν ένα δεύτερο δείγμα του ίδιου βάρους είναι 
απαλλαγμένο σπόρων άλλων ειδών σιτηρών. 

γ) Η παρουσία ενός σπόρου ΑΝ/ΕΝΑ ΡΑΤΙΙΑ, Α. 5ΤΕΒΙ- 
1.18, Α. Ι_υθθνΐΟΙΑΝΑ ή ίΟΙΙΙΙΜ ΤΕΜΙΙί-ΕΝΤυΜ σ’ ένα 
δείγμα καθορισμένου βάρους δεν θεωρείται έλλειψη κα¬ 
θαριότητας, εάν ένα δεύτερο δείγμα του ίδιου βάρους εί¬ 
ναι απαλλαγμένο σπόρων των ειδών αυτών. 

δ) Στην περίπτωση των ποικιλιών της ΑνΕΝΑ 3ΑΤΐνΑ 
που κατατάσσονται επισήμως ως ποικιλίες του τύπου 
«βρώμη ή γυμνόκοκκος», η ελάχιστη βλαστική ικανότητα 
μειώνεται στο 75% των καθαρών σπόρων προς σπορά. 

Στην περίπτωση αυτή, η επίσημη ετικέτα φέρει την έν¬ 
δειξη «Ελάχιστη βλαστική ικανότητα 75%». 

Η παρούσα απόφαση αρχίζει να ισχύει από την 1 η Ιου¬ 
νίου 1993. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 23 Φεβρουάριου 1994 

-ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠΟΥΡΓΟΣ ΓΕΩΡΓΙΑΣ 

Γ. ΓΕΝΝΗΜΑΤΑΣ ΦΛ. ΚΩΝΣΤΑΝΤΙΝΟΥ 

-♦- 

Αριθ. ΥΠΠΟ/ΑΡΧ/Β1/Φ30/2360/18 (3) 

Κήρυξη πύργου ιδιοκτησίας οικογένειας Νικολινάκου στο 
Βάρμακα Λακωνίας ως ιστορικού διατηρητέου μνημείου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την αρ. ΥΠΠΟ/ΓΝΟΣ/49095/30.10.91 Υ.Α. (ΦΕΚ 
987/ΒΥ28.11.91 και ΦΕΚ 17/Β716.1.92) για «μεταβί-, 
βάση αρμοδιοτήτων Υπουργού και δικαιώματος υπογρα¬ 
φής με εντολή Υπουργού στους Γ ενικό Γ ραμματέα κ.λπ.». 

2. Τις διατάξεις του ΚΝ 5351/32 «Περί Αρχαιοτή¬ 
των». 

3. Τις διατάξεις του Ν. 1469/50. 

4. Την ομόφωνη γνωμοδότηση του Τοπικού Συμβουλίου 
Μνημείων Ανατολικής Πελοποννήσου, έτσι όπως διατυ¬ 
πώθηκε στην αρ. 8/15.12.93 Πράξη του, αποφασί¬ 
ζουμε: 

Χαρακτηρίζεται ως ιστορικό διατηρητέο μνημείο ο πύρ¬ 
γος των «Νικολινάκων» που βρίσκεται στον οικισμό Βάμ- 
βακα της Κοινότητας Μίνας, Νομού Λακωνίας. 

Ο πύργος είναι λιθόκτιστος, τετραώροφος, με ορθογω- 
νική κάτοψη και έχει εμφανή οχυρο χαρακτήρα. Αποτε¬ 
λούσε τμήμα συγκροτήματος από οχυρό περίβολο και 
βοηθητικό κεραμοσκεπές σπίτι. Ανήκει στα τυπικά δείγ¬ 
ματα της λαϊκής μανιάτικης αρχιτεκτονικής, είναι συνδε- 
δεμένος με την τοπική παράδοση και μπορεί να χρονολο¬ 
γηθεί στο α' μισό του 19ου αιώνα. 

Η απόφαση αυτή δεν επιβαρύνει τον Κρατικό Προϋπο¬ 
λογισμό. 


Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 1 Φεβρουάριου 1994 

Με εντολή Υπουργού 
Ο Προϊστάμενος κ.α.α. 

Ν. ΖΙΑΣ 

-♦- 

Αριθ. ΥΠΠΟ/ΑΡΧ/Β1 /Φ28/66518/1362 (4) 

Χαρακτηρισμός κτιρίων ως ιστορικών διατηρητέων μνη¬ 
μείων και καθορισμός ζωνών προστασίας, στο Μάνα- 

γρο Χίου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την Υ.Α. ΥΠΠΟ/ΓΝΟΣ/49095/30.10.91 (ΦΕΚ 987/ 
Β/28.11.91 και ΦΕΚ 17/Β/16.1.92) για μεταβίβαση αρ¬ 
μοδιοτήτων Υπουργού και δικαιώματος υπογραφής «Με 
εντολή Υπουργού» στους Γ. Γραμματέα, Ειδ. Γραμματέα, 
Προϊσταμένους Δ/νσεως, Τμημάτων και Γραφείων του 
ΥΠΠΟ. 

2. Τις διατάξεις του Κ.Ν. 5351/32 «Περί Αρχαιοτή¬ 
των». 

3) Τη γνωμοδότηση του Τοπικού Συμβουλίου Μνημείων, 
όπως αυτή διατυπώθηκε στην αριθμ. 29/1.12.93 Συνε¬ 
δρία του, αποφασίζουμε: 

Χαρακτηρίζονται ως ιστορικά διατηρητέα μνημεία τα 
παρακάτω εννέα κτίρια στη θέση Μάναγρος Χίου, επειδή 
χρονολογούνται στους υστεροβυζαντινούς και μεταβυζα¬ 
ντινούς χρόνους και καθορίζεται ζώνη προστασίας γύρω 
από αυτά ως εξής: 

1) Ναός Μεταμόρφωσης Σωτήρα, με ζώνη προστασίας 
30μ, προς Α, 10 προς Δ και 20μ προς Ν. 

2) Ναός Εισοδίων Θεοτόκου, με ζώνη προστασίας ΙΟμ 
προς Α, 20μ προς Δ, 15μ προς Β και 20μ προς Ν. 

3) Ναός Αγίου Γεωργίου, με ζώνη προστασίας 15μ προς 
Α, 30μ, προς Δ, 15μ προς Β και 30μ προς Ν. 

4) Ναός Αγίου Ιωάννη Προδρόμου, με ζώνη προστασίας 
30μ πέριξ. 

5) Ναός Αγίας Παρασκευής, με ζώνη προστασίας 30μ 
πέριξ. 

6) Ναός Ταξιάρχη, με ζώνη προστασίας 30μ πέριξ. 

7) Κτίριο γνωστό ως «θόλος», με ζώνη προστασίας 30μ 
στον ανατολικό βόρειο και δυτικό τοίχο. 

8) Ναός Αγίων Αποστόλων Φελλού, με ζώνη προστα¬ 
σίας 30μ πέριξ. 

9) Ναός Αγίας Μαρίνας, με ζώνη προστασίας 20μ στη 
βόρεια, νότια και δυτική πλευρά και 50μ στην ανατολική, 
ώστε να συμπεριληφθεί και η παρακείμενη στέρνα με πί- 
λιαστρα. 

Το παρόν δεν βαρύνει τον κρατικό προϋπολογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Φεβρουάριου 1994 

Με εντολή Υπουργού 
Ο Προϊστάμενος κ.α.α. 

ΧΑΡΑΛΑΜΠΟΣ ΠΕΝΝΑΣ 

Αριθ. 519504/Ειδ. αριθ. 19/15.2.94 (5) 

Πρόγραμμα Κοιν. Τουρισμού για Απόδημους Έλληνες. 

Ο ΥΠΟΥΡΓΟΣ ΤΟΥΡΙΣΜΟΥ ΚΑΙ 

Ο ΥΦΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη: 

1. Τις διατάξεις του Ν. 1624/51 «Περίσυστάσεως ΕΟΤ» 
όπως τροποποιήθηκαν και συμπληρώθηκαν μέχρι σή¬ 
μερα. 

2. Τον Νόμο 2160/93 περί ρυθμίσεων και άλλων διατά¬ 
ξεων. 

3. Τον Οικονομικό Κανονισμό του ΕΟΤ. 

4. Την αριθμ. 522188/19.6.93 Απόφαση Υφυπουργού 
Εθνικής Οικονομίας περί τιμών ξενοδοχειακών επιχειρή¬ 
σεων για το χρονικό διάστημα από 1.1.93 μέχρι 31.12.93. 

5. Το Π.Δ. 884/76 (ΦΕΚ 325 άρθρο 13). Κανονισμός 
ΕΟΤ. 

6. Το Π.Δ. 460, ΦΕΚ (193/Α/22.11.93), Διορισμός 
Υπουργού Τουρισμού. 

7. Την αρ. ΥΠΕΞ. Φ010/460/ΑΣ 154/1993 (ΦΕΚ 850Β) 
κοινή απόφαση του Πρωθυπουργού και του Υπουργού 
Εξωτερικών, για την ανάθεση αρμοδιοτήτων για θέματα 
Απόδημου Ελληνισμού. 

8. Το αριθμ. 503066/20.8.93 έγγραφό μας στη 
Γ.Γ.Α.Ε. 

9. Το αριθμ. 4988/26.8.93 έγγραφο της Γ.Γ.Α.Ε., απο¬ 
φασίζουμε: 

1. Την συμμετοχή της Υπηρεσίας μας στο διαδικαστικό 
μέρος του προγράμματος (έκδοση σχετικών εγκριτικών 
αποφάσεων, υπογραφή συμβάσεων, εξόφληση ξενοδο¬ 
χείων). 

2. Την εφαρμογή προγράμματος Κοινωνικού τουρισμού 
για 130 περίπου Απόδημους Έλληνες Γ' ηλικίας από 15- 
30.9.93 σε καταλύματα της περιοχής Αναβύσσου. 

Η επιλογή των ξενοδοχείων έχει γίνει από τον ΕΟΤ και 
την Γ.Γ.Α.Ε. σύμφωνα με τις ανάγκες του προγ/τος. 

Οι δε τιμές των καταλυμάτων για διαν/ση και πλήρη δια¬ 
τροφή δεν ξεπερνούν τις 10.000 δρχ. κατ’ άτομο ημερη- 
σίως. 

3. Τους όρους της σύμβασης που είναι συνημμένη στην 
παρούσα και αποτελεί αναπόσπαστο μέλος της. 

4. Τη διαχείριση από τον ΕΟΤ των σχετικών κονδυλίων 
με τα οποία η Γ.Γ.Α.Ε. θα επιχορηγήσει την Υπηρεσία μας 
για την εξόφληση των οικονομικών της υποχρεώσεων, 
ύψους 3.336.686 δρχ. 

5. Εξουσιοδοτούμε τον Γ.Γ. ΕΟΤ για τη ρύθμιση κάθε 
άλλης λεπτομέρειας. 

6. α) Από τις διατάξεις αυτής της απόφασης προκαλεί- 
ται δαπάνη σε βάρος του προϋπολογισμού του νομικού 
προσώπου Ελληνικού Οργανισμού Τουρισμού ύψους 
3.336.686 δρχ. για το τρέχον οικονομικό έτος, για τα επό¬ 
μενα οικονομικά έτη δεν γνωρίζουμε αν θα γίνει πρό¬ 
γραμμα. 

β) Για την ανωτέρω δαπάνη έχει εγγράφει πίστωση στον 
προϋπολογισμό του νομικού προσώπου ΕΟΤ, ύψους 
3.336.686 δρχ. με τα στοιχεία ΚΑ 0299γ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Φεβρουάριου 1994 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΞΩΤΕΡΙΚΟΝ ΤΟΥΡΙΣΜΟΥ 

ΓΕΩΡΓΙΟΣ ΠΑΠΑΝΔΡΕΟΥ ΔΙΟΝΥΣΙΟΣ ΛΙΒΑΝΟΣ 


Αριθ. Τ-637 (6) 

Τροποποίηση των άρθρων 16 παρ. 2 και 21 του Κανονι¬ 
σμού Λειτουργίας Διοικήσεως και Παροχών του ΚΑΦ 

Λιμένος Αίγιου. 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1. Τις διατάξεις του άρθρου 11 Κ.Δ. 5167/32 «περί 
ρυθμίσεως των εις τους Λιμένας Φορτοεκφορτωτικών ερ¬ 
γασιών», όπως έχουν τροποποιηθεί και συμπληρωθεί από 
τις διατάξεις του άρθρου 6 του Ν.Δ. 1254/49 «περί τροπο- 
ποιήσεως και συμπληρώσεως ενίων διατάξεων των περί 
Φορτοεκφορτώσεων Νόμων», σε συνδυασμό με τις διατά¬ 
ξεις της παρ. 6 του άρθρου 38 του Ν. 3239/55. 

2. Τις διατάξεις του άρθρου 1 του Α.Ν. 532/70 «περί 
συμπληρώσεως των διατάξεων περί διοικητικής αποκε- 
ντρώσεως», σε συνδυασμό με τις διατάξεις της παρ. 6 του 
άρθρου 2 του Β.Δ. 711/70 «περί καθορισμού των διατη- 
ρουμένων υπέρ του Υπουργού και των Περιφερειακών Αρ¬ 
χών Διανομαρχιακού Επιπέδου του Υπουργείου Εργασίας 
αρμοδιοτήτων κατά τας παρ. 1 και 4 του άρθρου 1 ως και 
κατά το άρθρο 4 του Ν.Δ. 532/70». 

3. Τις διατάξεις του άρθρου 24 του Π.Δ. 368/89 «Οργα¬ 
νισμός του Υπουργείου Εργασίας» και του άρθρου 3 του 
Π.Δ. 369/89 «Οργάνωση Υπηρεσιών Εργασίας των Νο¬ 
μαρχιών». 

4. Τη σύμφωνη γνώμη του Υπουργείου Εργασίας, η 
οποία διατυπώθηκε στο 10421/11.2.94 έγγραφό του. 

5. Την αριθ. 1-198/12.1.84 απόφαση του Νομάρχη 
Αχαΐας «περί μεταβιβάσεως αρμοδιοτήτων στον Προϊστά¬ 
μενο της Δ/νσης Επιθ/σης Εργασίας Ν. Αχαΐας». 

6. Απόσπασμα πρακτικού της αριθ. 1 /8.1.94 συνεδριά- 
σεως της Δ.Ε. του ΚΑΦ Λιμένος Αίγιου «περί τροποποιή- 
σεως των άρθρων 16 παρ. 2 και 21 του Κανονισμού Λει¬ 
τουργίας, Διοικήσεως και Παροχών του ΚΑΦ Λιμένος Αί¬ 
γιου». 

7. Την οικονομική δυνατότητα του ανωτέρω ΚΑΦ, απο¬ 
φασίζουμε: 

Εγκρίνουμε όπως, η παράγραφος 2 του άρθρου 16 και 
το άρθρο 21 του Κανονισμού Λειτουργίας Διοικήσεως και 
Παροχών του ΚΑΦ Λιμένος Αίγιου, ο οποίος εγκρίθηκε με 
την απόφαση του Υπουργείου Εργασίας 45932/2967/ 

13.6.64 (ΦΕΚ 346/Β727.6.1964) και τροποποιήθηκε και 
συμπληρώθηκε μεταγενέστερα, διαμορφωθεί ως εξής: 

Άρθρο 16 

1 . ... 

2. Το ποσό και εφάπαξ αποζημιώσεις που καταβάλλεται 
σύμφωνα με τα ανωτέρω στους δικαιούχους, ορίζεται για 
ομαλές συνθήκες του ΚΑΦ, ανάλογα με τα έτη συμμετο¬ 
χής σ’ αυτό ως εξής: 

Γι’ αυτούς που έχουν δέκα έτη συμμετοχής δραχμές 
εξακόσιες εξήντα τέσσερις χιλιάδες οκτακόσιες σαράντα 
οκτώ (664.848). Το ποσό αυτό των δραχμών των εξακο- 
σίων εξήντα τεσσάρων χιλιάδων οκτακόσιων σαράντα 
οκτώ (664.848) θεωρείται βασικό και προσαυξάνεται κατά 
δραχμές ογδόντα επτά χιλιάδες τετρακόσιες ογδόντα 
(87.480) για κάθε έτος συμμετοχής άνω της δεκαετίας και 
μέχρι συμπληρώσεως εικοσαετίας, κατά δραχμές εκατόν 
εννέα χιλιάδες εννιακόσιες εβδομήντα μία (109.971), για 
κάθε έτος συμμετοχής άνω της εικοσαετίας και μέχρι συ¬ 
μπληρώσεως τριακονταετίας, κατά δραχμές εκατό χιλιά- 

δες (100.000) για κάθε έτος συμμετοχής άνω της τριακο¬ 
νταετίας, χωρίς το συνολικό ποσό της εφάπαξ αποζημιώ- 
σεως να μπορεί να υπερβεί το ποσό των δραχμών τριών 
εκατομμυρίων εκατόν τριάντα εννέα χιλιάδων εξακοσίων 
δέκα εννέα (3.139.619). 

Αρθρο 21 

Σε περίπτωση θανάτου φορτοεκφορτωτού που είναι 
εφοδιασμένος με βιβλιάριο επαγγελματικής ταυτότητας 
της Ε.Ρ.Φ. Λιμένος Αίγιου και ανεξαρτήτως αν οι δικαιού¬ 
χοι αυτού δικαιούνται την εφάπαξ αποζημίωση που κατα¬ 
βάλλεται λόγω θανάτου, καταβάλλεται βοήθημα για έξοδα 
κηδείας μέχρι του ποσού των δραχμών των τριακοσίων πε¬ 
νήντα χιλιάδων (350.000). Το ποσό αυτό καταβάλλεται 
στην οικογένεια του θανόντος ή σ' αυτούς που επιμελήθη- 
καν για την κηδεία του. 

Από τις διατάξεις αυτής της απόφασης δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 24 Φεβρουάριου 1994 

Με εντολή Νομάρχη 
Ο Προϊστάμενος 
ΗΛΙΑΣ ΧΡΙΣΤΟΠΟΥΛΟΣ 

-♦- 

Αριθ. 1730 (7) 

Τροποποίηση της συστατικής πράξης του Νομικού Προ¬ 
σώπου με την επωνυμία «Σχολική Επιτροπή Δημοτικού 

Σχολείου Καστανιάς» Νομ. Κορινθίας. 

Ο ΝΟΜΑΡΧΗΣ ΚΟΡΙΝΘΙΑΣ 
Έχοντας υπόψη: 

1. Τις διατάξεις του άρθρου 187 του Π.Δ. 323/89 
(Δ.Κ.Κ.). 

2. Τις διατάξεις του άρθρου 8 παρ. 8 του Ν. 2156/93 
«Εκσυγχρονισμός του Ιδρύματος Κρατικών Υποτροφιών 
και άλλες διατάξεις». 

3. Τις διατάξεις του άρθρου 27 του Ν. 2081/92 που 
ρυθμίζει τον έλεγχο των δαπανών που προκαλούν οι κανο¬ 
νιστικές διοικητικές πράξεις. 

4. Την αριθ. 19810/89 απόφαση Νομάρχη περί σύστα¬ 
σης Ν.Π. με την επωνυμία «Σχολική Επιτροπή Δημοτικού 
Σχολείου Καστανιάς». 

5. Την αριθ. 51/93 απόφαση του Κοιν. Συμβουλίου Κα¬ 
στανιάς περί τροποποίησης της συστατικής πράξης του 
παραπάνω Νομικού Προσώπου, αποφασίζουμε: 

Τροποποιούμε την αριθ. 19810/89 απόφαση του Νο¬ 
μάρχη περί σύστασης Νομικού Προσώπου με την επωνυ¬ 
μία «Σχολική Επιτροπή Δημοτικού Σχολείου Καστανιάς», 
ως προς την 3 παράγραφό της, που αναφέρεται στη σύν¬ 
θεση του Διοικητικού Συμβουλίου του Νομικού Προσώ¬ 
που, ως εξής: 

Το Νομικό Πρόσωπο διοικείται από 7μελές Διοικητικό 
Συμβούλιο αποτελούμενο από: 

α) Τον εκάστοτε Δ/ντή του Δημοτικού Σχολείου, ως 
Πρόεδρο του Ν.Π. 

β) Τον εκάστοτε Πρόεδρο της Κοινότητας. 

γ) Τρεις (3) Κοινοτικούς Συμβούλους οριζόμενους από 
το Κ.Σ. και 

δ) Δύο (2) εκπροσώπους του Συλλόγου Γονέων και Κη¬ 
δεμόνων. 

Κατά τα λοιπά ισχύει ως έχει η αριθ. 19810/89 από¬ 


φαση του Νομάρχη. 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού Κοινότητας Καστα¬ 
νιάς, ύψους 100.000 για καθένα από τα επόμενα οικονο¬ 
μικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 14 Φεβρουάριου 1994 

Ο Νομάρχης 
ΙΩΑΝΝΗΣ ΣΤΑΥΡΑΚΑΣ 

-♦- 

Αριθ. 1960 (8) 

Τροποποίηση της συστατικής πράξης του Νομικού Προ¬ 
σώπου με την επωνυμία «Σχολική Επιτροπή Δημοτικού 
και Νηπιαγωγείου Περιγιαλιού» Νομ. Κορινθίας. 

Ο ΝΟΜΑΡΧΗΣ ΚΟΡΙΝΘΙΑΣ 
Έχοντας υπόψη: 

1. Τις διατάξεις του άρθρου 187 του Π.Δ. 323/89 
(Δ.Κ.Κ.). 

2. Τις διατάξεις του άρθρου 8 παρ. 8 του Ν. 2156/93 
«Εκσυγχρονισμός του Ιδρύματος Κρατικών Υποτροφιών 
και άλλες διατάξεις». 

3. Τις διατάξεις του άρθρου 27 του Ν. 2081/92 που 
ρυθμίζει τον έλεγχο των δαπανών που προκαλούν οι κανο¬ 
νιστικές διοικητικές πράξεις. 

4. Την αριθ. 20899/89 απόφαση Νομάρχη περί σύστα¬ 
σης Ν.Π. με την επωνυμία «Σχολική Επιτροπή Δημοτικού 
και Νηπιαγωγείου Περιγιαλιού». 

5. Την αριθ. 3/94 απόφαση του Κοιν. Συμβουλίου Περι¬ 
γιαλιού περί τροποποίησης της συστατικής πράξης του 
παραπάνω Νομικού Προσώπου, αποφασίζουμε: 

Τροποποιούμε την αριθ. 20899/89 απόφαση του Νο¬ 
μάρχη περί σύστασης Νομικού Προσώπου με την επωνυ¬ 
μία «Σχολική Επιτροπή Δημοτικού και Νηπιαγωγείου Περι¬ 
γιαλιού», ως προς την 3 παράγραφό της, που αναφέρεται 
στη σύνθεση του Διοικητικού Συμβουλίου του Νομικού 
Προσώπου, ως εξής: 

Το Νομικό Πρόσωπο διοικείται από 7μελές Διοικητικό 
Συμβούλιο αποτελούμενο από: 

α) Τους εκάστοτε Δ/ντές του Δημοτικού Σχολείου και 
του Νηπιαγωγείου. 

β) Τον εκάστοτε Πρόεδρο της Κοινότητας, 
γ) Δύο (2) Κοινοτικούς Συμβούλους, 
δ) Έναν (1) εκπρόσωπο του Συλλόγου Γονέων και Κη¬ 
δεμόνων. 

ε) Έναν (1) κάτοικο της Κοινότητας. 

Κατά τα λοιπά ισχύει ως έχει η αριθ. 20899/89 από¬ 
φαση του Νομάρχη. 

Πρόεδρος του Ν.Π. θα είναι ο αρχαιότερος εκ των Δ/ 
ντών των Σχολείων. 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού Κοινότητας Περιγια¬ 
λιού, ύψους 500.000 για καθένα από τα επόμενα οικονο¬ 
μικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 15 Φεβρουάριου 1994 

Ο Νομάρχης 
ΙΩΑΝΝΗΣ ΣΤΑΥΡΑΚΑΣ 

Αριθ. 19767/93 ( 9 ) 

Σύσταση ιδίου Νομικού Προσώπου με την επωνυμία «Σχο¬ 
λική Επιτροπή Α' Νηπιαγωγείου Μολάων» Νομ. Λακω¬ 
νίας. 

Ο ΝΟΜΑΡΧΗΣ ΤΡΙΚΑΛΩΝ 

Έχοντας υπόψη: 

1. Τις διατάξεις: 

α) Του άρθρου 187 του Δημοτικού και Κοινοτικού Κώ¬ 
δικα (Π.Δ. 323/1989), όπως αντικαταστάθηκαν και συ¬ 
μπληρώθηκαν με τις όμοιες του άρθρου 11 του Ν. 2130/ 
93. 

β) Του άρθρου 5 του Ν. 1894/1990 «Για την Ακαδημία 
Αθηνών και άλλες συναφείς διατάξεις», όπως τροποποιή¬ 
θηκαν και συμπληρώθηκαν με τις διατάξεις του άρθρου 31 
του Ν. 2009/92. 

2. Τις διατάξεις του άρθρου 27 του Ν. 2081/92 με τις 
οποίες προστέθηκε νέο άρθρο 29Α στο Ν. 1558/85 «Κυ¬ 
βέρνηση και Κυβερνητικά Όργανα». 

3. Τις διατάξεις της παρ. 8 του άρθρου 8 του Ν. 
2158/93 «Εκσυγχρονισμός του Ιδρύματος Κρατικών Υπο¬ 
τροφιών (Ι.Κ.Υ.) και άλλες διατάξεις». 

4. Την 5591 /31.5.1990 απόφασή μας με την οποία συ- 
στήθηκε Ν.Π. με την επωνυμία «Σχολική Επιτροπή Α' Νη¬ 
πιαγωγείου Μολάων» (ΦΕΚ 415/9.7.1990). 

5. Την 140/93 νόμιμη απόφαση του Δ.Σ. Μολάων, από 
την οποία προκύπτει ότι παρίσταται ανάγκη συστάσεως 
Ν.Π. με την επωνυμία «Σχολική Επιτροπή Α' Νηπιαγωγείου 
Μολάων». Επειδή το Α' Νηπιαγωγείο το οποίο πρώτα συ¬ 
στεγαζόταν με το Δημοτικό Σχολείο και αποτελούσε με 
αυτό ενιαία σχολική μονάδα τώρα στεγάσθηκε σε νέο κτί¬ 
ριο και αποτελεί ιδιαίτερη σχολική μονάδα. 

6. Την αριθ. 19283/2.12.93 απόφαση εξουσιοδότησης 
για υπογραφή των αποφάσεων και των λοιπών πράξεων με 
εντολή Νομάρχη, αποφασίζουμε: 

1. Συνιστούμε στο Δήμο Μολάων του Νομού Λακωνίας 
ίδιο Νομικό Πρόσωπο με την επωνυμία «Σχολική Επιτροπή 
Α' Νηπιαγωγείου Μολάων». 

Η συνιστώμενη με την απόφαση αυτή σχολική επιτροπή 
διοικείται από πενταμελές (5μελές) Διοικητικό Συμβούλιο, 
αποτελούμενο από: 

α) Τον εκάστοτε Δ/ντή του Α' Νηπιαγωγείου, ως Πρόε¬ 
δρο της Σχολικής Επιτροπής, αναπληρούμενο από το νό¬ 
μιμο αναπληρωτή του. 

β) Ένα (1) Δημοτικό Σύμβουλο, με τον αναπληρωτή του 
οριζόμενους από το Δημοτικό Συμβούλιο. 

γ) Έναν (1) εκπρόσωπο του Συλλόγου Γονέων και Κηδε¬ 
μόνων των μαθητών του Α' Νηπιαγωγείου Μολάων με τον 
αναπληρωτή του, οριζόμενους από το Σύλλογο. 

δ) Έναν (1) δημότη ή κάτοικο με τον αναπληρωτή του 
οριζόμενους από το Δημοτικό Συμβούλιο. 

ε) Μία (1) εκπρόσωπο του φιλανθρωπικού συλλόγου κυ¬ 
ριών και δεσποινίδων Μολάων με την αναπληρώτριά της, 


που ορίζονται από το Σύλλογο. 

2. Η θητεία του πρώτου Διοικητικού Συμβουλίου της συ- 
νιστωμένης με την απόφαση αυτή Σχολικής Επιτροπής λή¬ 
γει με τη λήξη της Δημοτικής και Κοινοτικής περιόδου 
1991-1994. 

Η θητεία των μελών του Διοικητικού Συμβουλίου ακο¬ 
λουθεί τη δημοτική περίοδο, λήγει δε πάντοτε με την 
εγκατάσταση του νέου Διοικητικού Συμβουλίου. 

3. Το Διοικητικό Συμβούλιο της Σχολικής Επιτροπής 
εκλέγει τον Αντιπρόεδρο και τον Γραμματέα του. 

4. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για την 
κάλυψη των δαπανών λειτουργίας, θέρμανσης, φωτισμού, 
ύδρευσης, τηλεφώνου, αποχέτευσης, αγοράς αναλωσί¬ 
μων υλικών κ.λπ. 
β) Η αμοιβή καθαριστριών. 

γ) Η εκτέλεση έργων για την επισκευή και συντήρηση 
των Σχολείων και του κάθε είδους εξοπλισμού τους. 

δ) Η εισήγηση προς τις αντίστοιχες διευθύνσεις πρωτο¬ 
βάθμιας και δευτεροβάθμιας εκπαίδευσης για τον εφο¬ 
διασμό από τον Οργανισμό Σχολικών Κτιρίων των Σχο¬ 
λείων με έπιπλα και εξοπλιστικά είδη και από το Υπουρ¬ 
γείο Εθνικής Παιδείας και θρησκευμάτων με βιβλία για τις 
σχολικές βιβλιοθήκες. 

ε) Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων, και 
στ) Η λήψη κάθε άλλου μέτρου που κρίνεται αναγκαίο 
για τη στήριξη της διοικητικής λειτουργίας των σχολικών 
μονάδων. 

5. Πόροι της Σχολικής Επιτροπής είναι: 
α) Η ετήσια επιχορήγηση του Κράτους. 

β) Η ετήσια επιχορήγηση του Δήμου εκ δρχ. 100.000. 
γ) Κάθε είδους εισφορές, δωρεές, κληρονομίες και 
κληροδοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

6. Το Νομικό Πρόσωπο εκπροσωπείται στα δικαστήρια 
κάι σε κάθε δημόσια αρχή από τον Πρόεδρο του Διοικητι¬ 
κού Συμβουλίου και όταν αυτός απουσιάζει ή κωλύεται 
από τον Αντιπρόεδρο. 

7. Από τις διατάξεις αυτής της απόφασης προκαλείται 
δαπάνη σε βάρος του Κ.Α. 2/211.9 του προϋπολογισμού 
του Δήμου, η οποία ανέρχεται στο ποσό των 100.000 δρχ., 
το οποίο θα προβλέπεται κατ' έτος στον προϋπολογισμό 
του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σπάρτη, 14 Φεβρουάριου 1994 

Με εντολή Νομάρχη 
Ο Διευθυντής 
Η. ΜΑΝΔΑΛΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝ Ι ΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 


Ταχ. Κώδικας : 

104 32 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

ΤΕΙ.ΕΧ 

22.3211 ΥΡΕΤ ΘΒ 

λειτουργούν καθημερινά από Θ.ΟΟ' έως 13.00’ 

ΡΑΧ 

5234312 


ΧΡΗΣΙΜΕΣ ΠΛΗ Ρ ΟΦ ΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

•Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 


1 Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 
α) Για το Τεύχος Α' Δρχ. 

15.000 

β) 

» 

» 

» 

Β' 

» 

30.000 

Υ) 

» 

» 

» 

Π 

» 

10.000 

δ) 

» 

» 

» 

Δ' 

» 

30.000 

ε) 

» 

» 

» 

Αναπτυξιακών Πράξεων 

» 

20.000 

στ) 

» 

» 

» 

Ν.Π.Δ.Δ. 

» 

10.000 

ζ) 

» 

» 

» 

ΠΑΡΑΡΤΗΜΑ 

» 

5.000 

η) 

» 

» 

» 

Δελτ. Εμπ.& Βιομ. Ιδ. 

» 

10.000 

θ) 

» 

» 

» 

Αν. Ειδικού Δικαστηρίου 

» 

3.000 

0 

» 

» 

» 

Α.Ε. & Ε.Π.Ε. 

» 

200.000 

ια) Για όλα τα Τεύχη εκτός ΤΑΕ-ΕΠΕ 

» 

100.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 750 

» 1.500 

» 500 

» 1.500 

» 1.000 

» 500 

» 250 

» 500 

» 150 

» 10.000 

» 5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 














